text: Юрген Клоп преди мача с Наполи | Ливърпул | Liverpoolfc
  Контузията на Дивок Ориги не е нещо сериозно. Очакваме да не играе между една и две седмици, но това зависи от него. Всъщност му няма нищо, просто трябва да преодолее болката.
  Анди Робъртсън ще бъде прегледан от медицинския ни екип в Италия. Той не тренира днес, но това бе просто предпазна мярка. Няма да бъда на 100 процента сигурен дали ще разполагам с него, докато не мине тестовете утре.
  Алекс Окслейд-Чембърлейн, ще става все по-добър и по-добър. Трябва му ритъм, а за това са нужни разбира се четири пет поредни мача. Преди да го сменя с Нюкясъл, той игра добре, изглежда започва да намира играта си.
  Имаше доста добри моменти и променяше ситуациите със своята скорост на малки пространства. Дори когато загуби топката преди втория гол, той помогна да я спечелим. Имаме нужда от него, затова ми харесва как се справя.
  Ливърпул ще излезе срещу Наполи с възможно най-високата мотивация. До сега никога не съм изпадал в ситуация да гостувам като Шампион на Европа.
  Така че не знам и нямам идея дали Наполи, ще бъдат по-мотивирани от нас, но не мога да повярвам, че ще бъдат мотивирани само защото сме спечелили трофея.
  В приятелския мач в Единбург, Карло Анчелоти ми даде бутилка червено вино, подписано от него с поздравление, макар да напуснаха турнира през миналата кампания.
  Не им беше особено приятно и си представям, че сега ще искат да продължат, защото са наистина силен отбор, съставен от футболисти от най-високо качество.
  Когато ги анализирахме беше вълнуващо, защото видяхме много голове, така че знаем, че ни очаква трудна работа. Надявам се да сме достатъчно добри, за да постигнем добър резултат. Това е.